
ŠAKIŲ RAJONO SAVIVALDYBĖS  TARYBA

SPRENDIMAS

DĖL  RAJONO SAVIVALDYBĖS TARYBOS 2009 M. SAUSIO 22 D. SPRENDIMO NR. T-16  PAKEITIMO 
2009 m. gruodžio 23 d. Nr.T-406
Šakiai


Rajono savivaldybės taryba, vadovaudamasi vietos savivaldos įstatymo  (Žin., 1994, Nr.55-1049; 2008, Nr. 113-4290) 6 str. 39 p., atsižvelgdama į Lietuvos Respublikos Alkoholio kontrolės teisės aktų nuostatas, keičiamas dėl jų atitikties  Europos Parlamento ir Tarybos 2006 m. gruodžio 12 d. direktyvos 2006/123/EB dėl paslaugų vidaus rinkoje (OL 2006 L 376, p. 36) (toliau – Paslaugų direktyva) ir  siekdama, kad rajono savivaldybės tarybos 2009 m. sausio 22 d. sprendimu Nr. T-16 ,,Dėl mažmeninės prekybos alkoholiniais gėrimais licencijavimo tvarkos tvirtinimo” patvirtinta Mažmeninės prekybos alkoholiniais gėrimais licencijavimo tvarka atitiktų Paslaugų direktyvos nuostatas, nusprendžia:  


1. Pakeisti mažmeninės prekybos alkoholiniais gėrimais licencijavimo tvarką, patvirtintą rajono savivaldybės tarybos 2009 m. sausio 22 d. sprendimu Nr. T-16 ,,Dėl mažmeninės prekybos alkoholiniais gėrimais licencijavimo tvarkos tvirtinimo”:

1.1. įrašyti 2 punkte po antrojo žodžio „galiojimas“ žodžius „taip pat kiti esminiai reikalavimai, kuriuos turi atitikti subjektas, siekiantis įgyti licenciją, priimami“;

1.2. papildyti 4 punktą 4.10, 4.11, 4.12, 4.13  papunkčiais:

„4.10. Ūkio skyrius, gavęs užregistruotą subjekto prašymą, per 5 darbo dienas nuo prašymo gavimo išsiunčia pareiškėjui patvirtinimą, kad prašymas išduoti leidimą yra gautas. Gavimo patvirtinime privalo būti nurodyta ši informacija: terminas, per kurį privalo būti išnagrinėtas prašymas išduoti leidimą, galimos pareiškėjo teisių gynimo priemonės, kuriomis galima naudotis kilus ginčui tarp Lietuvos Respublikos kompetentingos institucijos ir pareiškėjo“;

,,4.11. Ūkio skyrius privalo sužinoti, ar įmonei, norinčiai įsigyti licenciją, išduotas maisto tvarkymo subjekto patvirtinimo pažymėjimas“;

,,4.12. Ūkio skyrius privalo sužinoti, ar patalpos, kuriose bus vykdoma mažmeninė prekyba alkoholiniais gėrimais ir kuriuose šie gėrimai bus laikomi, yra įregistruotos  nekilnojamojo daikto registro ir kadastro dokumentų - valstybės įmonės Registrų centro Nekilnojamojo turto registre“;

„4.13. Ūkio skyrius, patikrinęs įmonės paraišką išduoti licenciją ir kitus dokumentus, kurių reikia licencijai išduoti, ir nustatęs, kad paraiška nevisiškai, netaisyklingai užpildyta arba joje pateikti neteisingi duomenys, arba pateikti ne visi dokumentai, kurių reikia licencijai išduoti, arba jie neatitinka šių Taisyklių reikalavimų, ne vėliau kaip per 5 darbo dienas nuo dokumentų, kurių reikia licencijai išduoti, gavimo dienos (o paaiškėjus, kad paraiškoje buvo pateikti neteisingi duomenys, nuo šių trūkumų nustatymo dienos) praneša apie tai įmonei, pateikusiai paraišką išduoti licenciją. Įmonė, norinti gauti licenciją, turi ištaisyti trūkumus ir pateikti trūkstamus arba patikslintus dokumentus“.

1.3. įrašyti 6 punkte po žodžio „licencijas“ žodžius „turi atitikti Lietuvos Respublikos Vyriausybės nutarimu patvirtintose Didmeninės ir mažmeninės prekybos alkoholio produktais licencijavimo taisyklėse nustatytas licencijų verstis mažmenine prekyba alkoholiniais gėrimais išdavimo sąlygas“;

1.4. įrašyti 6.1, 7.1 punktuose po žodžių „šie duomenys“ žodžius „viešojo registro pavadinimas“, ir po žodžių „įmonės rekvizitai“ žodžius „įmonės kodas, pavadinimas, teisinė forma, buveinė. Jei juridinio asmens buveinės adresas skiriasi nuo adreso, kurį jis paprastai naudoja korespondencijai, nurodomas ir savo buveinės adresas, kontaktiniai duomenys: fakso numeris ir (arba) elektroninio pašto adresas“;

1.5. pakeisti 6.4 punktą taip: 


„6.4. patalpų, kai patalpos nėra įmonės nuosavybė, kuriose bus vykdoma mažmeninė prekyba alkoholiniais gėrimais ir kuriuose šie gėrimai bus laikomi, sutarčių, kurių pagrindu įmonė naudojasi patalpomis, kopiją, patvirtintą įmonės antspaudu (jeigu ji antspaudą privalo turėti) ir vadovo parašu;



1.6. išdėstyti 7.9 punktą taip:




„7.9. Vienkartinės licencijos verstis mažmenine prekyba alkoholiniais gėrimais masiniuose renginiuose, parodose ir mugėse išduodamos įmonėms, turinčioms neterminuotas ir sezonines licencijas verstis mažmenine prekyba alkoholiniais gėrimais, kitose Europos ekonominės erdvės valstybėse įsteigtiems ir turintiems teisę verstis mažmenine prekyba  alkoholiniais gėrimais juridiniams asmenims ar kitoms organizacijoms ar jų filialams;“



1.7. išdėstyti 11 punktą taip:


„11. Licencijos verstis mažmenine prekyba alkoholiniais gėrimais neišduodamos šiais atvejais: 


11.1. įmonė ar kitoje Europos ekonominės erdvės valstybėje įsteigtas juridinis asmuo ar kita organizacija ar jų filialas (toliau – licencijos prašytojas) pateikia ne visus reikiamus dokumentus ir neįvykdo licencijas išduodančios institucijos reikalavimo pateikti trūkstamus dokumentus;


11.2 licencijos prašytojas pateikia nevisiškai arba neteisingai užpildytus dokumentus ir neįvykdo licencijas išduodančios institucijos reikalavimo ištaisyti šiuos trūkumus; 


11.3. licencijos prašytojas pateikia dokumentus, neatitinkančius jiems keliamų reikalavimų, ir neįvykdo licencijas išduodančios institucijos reikalavimo ištaisyti šiuos trūkumus;


11.4. įmonė turi mokestinę nepriemoką Lietuvos Respublikos valstybės biudžetui, savivaldybių biudžetams ar fondams, į kuriuos mokamus mokesčius administruoja Valstybinė mokesčių inspekcija (išskyrus atvejus, kai įmonei mokesčių, delspinigių, baudų mokėjimas atidėtas Lietuvos Respublikos teisės aktų nustatyta tvarka arba dėl šių mokesčių, delspinigių, baudų vyksta mokestinis ginčas), yra skolinga Valstybinio socialinio draudimo fondo biudžetui. Ši nuostata netaikoma įmonėms, turinčioms licencijas verstis mažmenine prekyba alkoholiniais gėrimais ir norinčioms gauti vienkartinę licenciją prekiauti šiais gėrimais masiniuose renginiuose, parodose ar mugėse;
11.5. licencijos prašytojui buvo panaikintas licencijos galiojimas pagal Alkohlio kontrolės įstatymo 34 straipsnio 17 dalyje ir (ar) 19 dalies 4 punkte nustatytus reikalavimus (licencijos apskritai neišduodamos);
11.6. licencijų prašytojų vadovai yra buvę įmonių ar kitose Europos ekonominės erdvės valstybėse įsteigtų juridinių asmenų ar kitų organizacijų ar jų filialų, kuriems buvo panaikintas licencijų galiojimas pagal Alkohlio kontrolės įstatymo 34 straipsnio 17 dalyje ir (ar) 19 dalies 4 punkte nustatytus reikalavimus, vadovai ar kiti šio Įstatymo 34 straipsnio 17 dalyje nurodyti darbuotojai (licencijos apskritai neišduodamos);
11.7. licencijų prašytojams arba jų vadovams ar kitiems darbuotojams (jeigu jie veikė licencijos prašytojo vardu ar dėl jo interesų) yra įsiteisėjęs apkaltinamasis teismo nuosprendis, įsiteisėjęs teismo nutarimas, sprendimas, įsiteisėjęs muitinės, Valstybinės mokesčių inspekcijos, policijos ar Tarnybos nutarimas dėl bausmės ar nuobaudos skyrimo už alkoholio produktų kontrabandą, alkoholinių gėrimų be banderolių neteisėtą laikymą, gabenimą ar pardavimą, taip pat falsifikuotų alkoholio produktų pardavimą, gabenimą ar laikymą (licencijos apskritai neišduodamos);
11.8. licencijų prašytojų vadovai yra ar buvo įmonių ar kitose Europos ekonominės erdvės valstybėse įsteigtų juridinių asmenų ar kitų organizacijų ar jų filialų, kuriuose nustatyta atvejų, kai Lietuvos Respublikoje buvo parduodami ir (ar) laikomi, gabenami alkoholio produktai, neturint Lietuvos Respublikos Vyriausybės nustatyta tvarka išduotos licencijos, vadovai (licencijos neišduodamos penkerius metus nuo šio pažeidimo nustatymo dienos);
11.9. jeigu teisės aktų nustatyta tvarka įmonei, kitose Europos ekonominės erdvės valstybėse įsteigtam juridiniam asmeniui ar kitai organizacijai ar jų filialui neišduotas maisto tvarkymo subjekto patvirtinimo pažymėjimas (ši nuostata netaikoma įmonėms, norinčioms įsigyti licencijas gaminti denatūruotą etilo alkoholį ir (ar) nemaistinius alkoholinius tirpalus su kvapiųjų medžiagų priedais arba verstis didmenine prekyba jais);“
11.10. licencijos prašytojui buvo panaikintas licencijos verstis mažmenine prekyba alkoholiniais gėrimais galiojimas pagal Alkoholio kontrolės įstatymo 34 straipsnio 19 dalies 1, 2 ir (ar) 5 punktuose nustatytus reikalavimus (licencijos neišduodamos vienerius metus nuo anksčiau turėtos licencijos galiojimo panaikinimo dienos);
11.11. licencijos prašytojui buvo panaikintas licencijos verstis mažmenine prekyba alkoholiniais gėrimais galiojimas pagal Alkoholio kontrolės įstatymo 34 straipsnio 16, 18 dalyse ir (ar) 19 dalies 3 punkte nustatytus reikalavimus (licencija verstis mažmenine prekyba alkoholiniais gėrimais toje prekybos vietoje, kurioje nustatytas pažeidimas, jį padariusiai įmonei, kitoje Europos ekonominės erdvės valstybėje įsteigtam juridiniam asmeniui ar kitai organizacijai ar jų filialui neišduodama vienerius metus nuo anksčiau turėtos licencijos galiojimo panaikinimo dienos);
11.12. įmonė, kitoje Europos ekonominės erdvės valstybėje įsteigtas juridinis asmuo ar kita organizacija ar jų filialas, prekiaudami alkoholiniais gėrimais masiniuose renginiuose, parodose ir mugėse, rengiamuose rajono savivaldybėje, pažeidė Alkoholio kontrolės įstatymo 18 straipsnio 4 dalies 3 punkto reikalavimą. Šiuo atveju vienerius metus nuo pažeidimo nustatymo dienos neišduodama vienkartinė licencija verstis mažmenine prekyba alkoholiniais gėrimais masiniuose renginiuose, parodose ir mugėse, rengiamuose rajono savivaldybėje;
11.13. įmonė nevykdo įsipareigojimų muitinei (taikoma įmonėms, norinčioms įsigyti licencijas verstis mažmenine prekyba alkoholiniais gėrimais neapmuitinamose parduotuvėse).“
1.8. išdėstyti 13 punktą taip: 
„13. Atsisakius išduoti licenciją, pareiškėjui pranešama motyvuotu raštu per 30 kalendorinių dienų nuo dokumentų (iš jų ir papildomų), kurių reikia licencijai išduoti, gavimo dienos. Jeigu per 30 kalendorinių dienų licencija neišduodama ir pareiškėjui raštu nepranešama, kodėl licencija neišduodama, laikoma, kad licencija išduota;“ 

1.9. papildyti 22 punktą ir išdėstyti taip:
,,22. Už licencijuojamos veiklos sąlygų ir reikalavimų pažeidimus įmonės, taip pat įmonės ir kitose Europos ekonominės erdvės valstybėse įsteigti juridiniai asmenys ar kitos organizacijos ar jų filialai, turintys licencijas verstis mažmenine prekyba alkoholiniais gėrimais, įspėjami apie galimą licencijų galiojimo sustabdymą ar panaikinimą, taip pat jų licencijų galiojimas sustabdomas Lietuvos Respublikos Vyriausybės patvirtintose Didmeninės ir mažmeninės prekybos alkoholio produktais licencijavimo taisyklėse nustatytais atvejais ir tvarka;“

1.10. įrašyti 23 punkte po žodžių „Ūkio skyrius“ žodžius „gavęs institucijų pranešimus, per 3 darbo dienas“;
1.11. išdėstyti 29 punktą taip: 
„29. Licencijos verstis mažmenine prekyba alkoholiniais gėrimais galiojimas 
panaikinamas, kai:
29.1. paaiškėja, kad licencijai gauti įmonė, kitose Europos ekonominės erdvės valstybėse įsteigtas juridinis asmuo ar kita organizacija ar jų filialas pateikė neteisingus duomenis;
29.2. įmonė, kitose Europos ekonominės erdvės valstybėse įsteigtas juridinis asmuo ar kita organizacija ar jų filialas, kuriems buvo sustabdytas licencijos verstis mažmenine prekyba alkoholiniais gėrimais galiojimas, per nustatytą terminą nepašalina nurodytų licencijuojamos veiklos pažeidimų; 
29.3. įmonė, kitose Europos ekonominės erdvės valstybėse įsteigtas juridinis asmuo ar kita organizacija ar jų filialas nesilaiko Alkohlio kontrolės įstatymo 17 straipsnio 5–11 dalyse nustatytų reikalavimų;
29.4. pasikeitus įmonės, kitose Europos ekonominės erdvės valstybėse įsteigto juridinio asmens ar kitos organizacijos ar jų filialo vadovui paaiškėja, kad naujam vadovui yra įsiteisėjęs apkaltinamasis teismo nuosprendis, įsiteisėjęs teismo nutarimas, sprendimas, įsiteisėjęs muitinės, Valstybinės mokesčių inspekcijos, policijos ar Tarnybos nutarimas dėl bausmės ar nuobaudos skyrimo už alkoholio produktų kontrabandą, alkoholinių gėrimų be banderolių neteisėtą laikymą, gabenimą ar pardavimą, taip pat falsifikuotų alkoholio produktų pardavimą, laikymą ar gabenimą ir per licenciją išdavusios institucijos nustatytą terminą įmonė, kitose Europos ekonominės erdvės valstybėse įsteigtas juridinis asmuo ar kita organizacija ar jų filialas šio vadovo nepakeičia;
29.5. įmonė, kitose Europos ekonominės erdvės valstybėse įsteigtas juridinis asmuo ar kita organizacija ar jų filialas verčiasi licencijoje nurodyta veikla arba laiko licencijoje nurodytus alkoholio produktus ne toje vietoje, kuri nurodyta licencijoje;
29.6. yra gautas teritorinės valstybinės maisto ir veterinarijos tarnybos pranešimas apie įmonei, kitose Europos ekonominės erdvės valstybėse įsteigtam juridiniam asmeniui ar kitai organizacijai ar jų filialui išduoto maisto tvarkymo subjekto patvirtinimo pažymėjimo galiojimo panaikinimą už nustatytus pažeidimus (panaikinamas licencijos verstis mažmenine prekyba alkoholiniais gėrimais galiojimas toje prekybos vietoje, kuriai panaikintas maisto tvarkymo subjekto patvirtinimo pažymėjimo galiojimas);
29.7. įmonė, kitose Europos ekonominės erdvės valstybėse įsteigtas juridinis asmuo ar kita organizacija ar jų filialas pateikia paraišką panaikinti licencijos galiojimą;
29.8. įmonė, kitose Europos ekonominės erdvės valstybėse įsteigtas juridinis asmuo ar kita organizacija ar jų filialas likviduojami ar reorganizuojami, baigdami veiklą kaip savarankiškas juridinis asmuo ar kita organizacija ar jų filialas;
29.9. įmonė, kitose Europos ekonominės erdvės valstybėse įsteigtas juridinis asmuo ar kita organizacija ar jų filialas, kurie buvo įspėti apie galimą licencijos galiojimo panaikinimą, per nustatytą terminą nepašalina nurodytų licencijuojamos veiklos pažeidimų;“

1.12. išbraukti 6.3, 6.6 punktus;
1.13. papildyti 33 punktu ir išdėstyti jį taip:
„.33. Reikalavimai, kurių turi laikytis licencijas gavę subjektai, įtvirtinti  Lietuvos Respublikos Vyriausybės nutarimu patvirtintose Didmeninės ir mažmeninės prekybos alkoholio produktais licencijavimo taisyklėse.“

2. Šis sprendimas įsigalioja nuo  2009 m. gruodžio 28 d.
Meras




      
Juozas Bertašius

